open-index/open-wikipedia-markdown huggingface dataset:
פול מאסון

**פול מישל פייר אדריאן מאסון-נוסם** (בצרפתית: **Paul Michel Pierre Adrien Masson-Nossam**; 11 באוקטובר 1876 – 30 בנובמבר 1944) היה רוכב אופניים צרפתי. האלוף האולימפי הראשון ברכיבה על אופניים מהאולימפיאדה הראשונה בעידן המודרני (אתונה 1896), בעל 3 מדליות זהב.

## ביוגרפיה
מאסון נולד במוסטאגאנם אלג'יריה. 

באולימפיאדת אתונה (1896) זכה מאסון ב-3 מדליות זהב בכל שלושת המקצים בהם השתתף. במרוץ ספרינט ל-2 ק"מ לפני סטמטיוס ניקולופולוס מיוון ובן ארצו לאון פלמו בתוצאה של 4:58.2 דקות, במרוץ אופניים ל-10 ק"מ בתוצאה של 17:54.2 דקות, לפני לאון פלמו ואדולף שמאל מאוסטריה ובמרוץ אופניים ל-333 מטר בתוצאה של 24.0 שניות, לפני סטמטיוס ניקולופולוס ואדולף שמאל. 

באליפות העולם ברכיבה על אופניים שנערכה בגלאזגו סקוטלנד בשנת 1897 זכה מאסון במדליית ארד בתחרות הספרינט.

## קישורים חיצוניים

קטגוריה:רוכבי אופניים צרפתים
קטגוריה:אלופים אולימפיים: רוכבי אופניים
קטגוריה:אלופים אולימפיים מצרפת
קטגוריה:משתתפי אולימפיאדת אתונה (1896)
קטגוריה:צרפתים שנולדו ב-1876
קטגוריה:צרפתים שנפטרו ב-1944
Here We Go Again

***Here We Go Again*** (בעברית: **הנה זה קורה שוב**) הוא שמו של אלבום האולפן השני של הזמר/ת האמריקאית דמי לובאטו. האלבום יצא לאור ב-21 ביולי 2009 על ידי חברת התקליטים הוליווד רקורדס.

בניגוד לאלבום הראשון של לובאטו, *[[Don't Forget]]*, שכלל שיתוף פעולה עם האחים ג'ונאס, לובאטו רצו לתת באלבום השני מסר אישי, ולפיכך צוינו בקרדיטי הכתיבה בכל שיר בו. בנוסף, נעשה לשם כך האלבום בשיתוף פעולה עם כותבים ויוצרים מנוסים, ביניהם הזמר-יוצר, ג'ון מאייר. באלבום ישנו שיתוף פעולה עם ויליאם בקט, סולן להקת דה אקדמי איז...; זאת, במטרה לכתוב שיר על מערכת יחסים מנוכרת עם האבא של לובאטו. במקור, השיר היה מיועד להופיע באלבום, אולם הוא נחתך מרשימת השירים הסופית. השיר נכלל לבסוף ב-*[[Unbroken]]*.

*Here We Go Again* מסמן את קפיצת הראש הראשונה של לובאטו לתוך ז'אנר הפאוור פופ, בעוד שהוא שומר על ז'אנר הפופ רוק שאפיין את האלבום הראשון. עם זאת האלבום הושפע גם מסגנונות ה-R&B והסינת'פופ. הביקורות על האלבום היו ברובן חיוביות; מבקרים שהיו בעדו שיבחו את לובאטו על השירים הקליטים, ועל שלא הסתמכו על מניפולציות קוליות, ובמקום זאת בחרו להשמיע "קול טבעי" בלבד. מבקרים ביקורתיים יותר הצהירו שהאלבום היה צפוי למדי ולעיתים צצו יותר מדי קווי דמיון לקולה של הזמרת קלי קלרקסון.

הסינגל המוביל מהאלבום, שנקרא "Here We Go Again", כשם האלבום, יצא חודש לפני יציאת האלבום כולו והגיע למקום ה-15 במצעד הבילבורד הוט 100. האלבום נמכר בלמעלה מ-108,000 עותקים ברחבי ארצות הברית בשבוע הראשון ליציאתו, וטיפס עד למקום הראשון במצעד הבילבורד 200. זמן מה לאחר יציאתו, מכירות האלבום הוכפלו פי חמישה כאשר מכרו יותר מכ-500,000 עותקים בארצות הברית וזיכו את האלבום באלבום זהב. האלבום נחל הצלחה גם במצעדים ברחבי העולם, בין היתר במדינות אוסטרליה, ניו זילנד, יוון, ספרד ומקסיקו, כאשר בברזיל אף הוכתר כאלבום פלטינה ובצ'ילה הגיע עוד יותר רחוק כשזכה בתואר אלבום זהב. האלבום נמכר בלמעלה מ-650,000 עותקים ברחבי העולם.

## רשימת שירים

## מיקומי שיא

## פרסים ומועמדויות

## קישורים חיצוניים

## הערות שוליים

קטגוריה:אלבומי דמי לובאטו
קטגוריה:אלבומים באנגלית
קטגוריה:אלבומים שהופקו על ידי ג'ון פילדס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בארצות הברית
קטגוריה:אלבומי פלטינה בברזיל
קטגוריה:אלבומי חברת הוליווד רקורדס
הוצאת אוניברסיטת בר-אילן

**הוצאת אוניברסיטת בר-אילן** היא הוצאת ספרים של אוניברסיטת בר-אילן, המתמקדת בהוצאה לאור של ספרים וכתבי עת אקדמיים העוברים ביקורת עמיתים, בעיקר בתחומי מדעי הרוח ומדעי החברה, ובפרט במדעי היהדות. 
## היסטוריה
ההוצאה לאור נוסדה בשנת 1966 על ידי פרופ' דניאל שפרבר, שעמד בראשה כעשר שנים. במתכונתה הנוכחית פועלת ההוצאה משנת 1978. בראש ועדת הספרים של ההוצאה עמדו במהלך השנים הפרופסורים דניאל שפרבר, אברהם סולטמן, שלום אלבק, שלמה אקשטיין, יהודה פרידלנדר, אלה בלפר, בנימין אברהמוב, דב שוורץ, אפרים חזן, יוסי כץ, צבי מרק. יו"ר ועדת הספרים הנוכחי הוא פרופ' לייב מוסקוביץ. מרים דרורי ניהלה את בית ההוצאה מראשיתו במשך 22 שנים. לאחריה ניהלה את בית ההוצאה הגב' מרגלית אבישר. המנהל הנוכחי הוא ד"ר אלכס טל.

להוצאת אוניברסיטת בר-אילן שתי זרועות; הזרוע האקדמית היא ועדת הספרים שחבריה הם פרופסורים מתחומי מחקר שונים באוניברסיטה. הוועדה והיושב בראשה אחראים על תהליך הקבלה והשיפוט של החיבורים וכתבי העת, והיא מתכנסת כמה פעמים בשנה.

במסגרת ההוצאה יוצאים לאור 30 סדרות ו-13 כתבי עת. 

## קישורים חיצוניים
* 

## הערות שוליים

אוניברסיטת בר-אילן
קטגוריה:אוניברסיטת בר-אילן
נוי והדר (תוכנית טלוויזיה)

**נוי והדר** היא סדרה ישראלית לילדים ונוער אשר נותנת הצצה לעולמן הפרטי של נויה והדר קרקו.

העונה הראשונה עלתה ב-15 בדצמבר 2014. נוי והדר חיות ונושמות את עולם הבמה, הריקוד והשירה, מייצרות קליפים מקוריים, מדסקסות על בעיות מחיי היומיום של בנות גילן, כל זאת בשפה ובסטייל הייחודי להן. במהלך העונה הן מתכוננות לקראת ההופעה הגדולה בפרק האחרון.

בכל פרק התארחו כוכבי נוער שונים מסדרות הנוער של yes. בפרק 8 בעונה הראשונה היה ספיישל "החממה", שם התארחו שחקני הסדרה ובהם דניאל ליטמן, דר זוזובסקי, שיר מורנו, ג'וי ריגר, גאיה שליטא כץ ולי בירן. בנוסף התארחו בעונה הראשונה גם יובל שבח, אביב בן אור, עמי אנידג'ר, לין אשרוב, רוני דואני וסקאזי. בפברואר 2015 יצאה האפליקציה של הסדרה, "החברים שלנו".

העונה השנייה עלתה לשידור ב-Yes ב-29 ביולי 2015 ונקראה "עונת הקיץ". בעונה זו התארחו עוד כוכבים מסדרות הנוער ב-Yes, ובהם אריאל מורטמן, יהונתן בשן, הילה אברמוביץ', צופית עמנואל, גיא קלי, שגיא ברייטנר, נלי תגר, שירה נאור ועידו מוסרי. בעונה זו גם הביטבוקסר, שגיא ברייטנר, כחלק מהתארחותו עשה גם קאבר לשיר הסדרה. עונה זו מתמקדת יותר ביציאה לדייטים, בגרויות בבית ספר ומסיבת יום ההולדת ה-17 של הבנות.

## פסקול
שיר הנושא של הסדרה הוא "נוי והדר", אשר כתבה שיר אנוך, והלחין והקליט אמיר איפרגן בביצוען של כוכבות הסדרה.

בעונה הראשונה בוצעו מגוון קאברים על ידי השחקניות, ובהם:
*אם רק נמשיך לשיר (קאבר ל-"22" של טיילור סוויפט)
*שיר הפיג'מות (קאבר ל-"The Lazy Song" של ברונו מארס)
*כמו סמוראיות (קאבר ל-"Black Widow" של איגי אזליה)

גם בעונה השנייה בוצעו קאברים על ידי השחקניות ובנוסף שיר מקורי, ובהם:
*פאנקי בויז (קאבר ל-"Uptown funk" של ברונו מארס)
*תנו לנו לחיות {קאבר ל-"This is how we do" של קייטי פרי)
*כמו בסרטים (שיר מקורי שנכתב והולחן על ידי אמיר איפרגן)

## שידור

## קישורים חיצוניים

* נוי והדר (סדרה) באתר אידיבי
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:Yes הטלוויזיה בלוויין: תוכניות וסדרות
1913 בספורט

## [[מרוץ אופני כביש|אופניים]]
* בטור דה פראנס מנצח פיליף טיס ()
* בג'ירו ד'איטליה מנצחת קארלו אוריאני ()

## [[טניס]]
### המנצחות בתחרויות הגראנד סלאם
* אליפות צרפת הפתוחה - מרגריט ברוקדי ()
* אליפות וימבלדון - דורותי דאגלס צ'יימברס ()
* אליפות ארצות הברית הפתוחה - מרי בראון ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - ארני פרקר ()
* אליפות צרפת הפתוחה - מקס דקוז'י ()
* אליפות וימבלדון - אנתוני וילדינג ()
* אליפות ארצות הברית הפתוחה - מוריס מקלוגלין ()

### [[גביע דייוויס]]

נבחרת ארצות הברית () זכתה בגביע לאחר ניצחון 3:2 על נבחרת בריטניה.

## כדורגל
### כדורגל לפי מדינות

#### [[כדורגל באיטליה|איטליה]]
*סרייה א' - פרו ורצ'לי זוכה באליפות.

#### [[כדורגל באנגליה|אנגליה]]
* פרמייר ליג - סנדרלנד זוכה באליפות.
* הגביע האנגלי - אסטון וילה זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית - ראסינג קלוב מאבז'אנדה זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "פאוליסטנו" ו"אמריקנו" זכו באליפות
* אליפות ריו דה ז'ניירו בכדורגל - אמריקה פוטבול קלוב (ריו דה ז'ניירו) זוכה באליפות

#### [[כדורגל בגרמניה|גרמניה]]
* בונדסליגה - ו.פ.ב. לייפציג זוכה באליפות.

#### [[כדורגל בספרד|ספרד]]
* גביע המלך הספרדי - ברצלונה וריאל מעיירה אירון זכו בגביע (בשל מחלוקת היו שתי תחרויות שכיום מוכרות על ידי הפדרציה הספרדית).

### קבוצות שנוסדו
#### אירופה
* ראסינג סנטאנדר- 
* פ.ס.וו. איינדהובן - 
* סלביה סופיה - 
* פארמה - 

#### ישראל
* מכבי חיפה

## [[מרוץ מכוניות]]
* מרוצי הגרנד פרי למכוניות - ניצח ג'ורג' בלו () שנהג במכונית מתורצת פז'ו
* אינדי 500 - ניצח ג'ול גו () שנהג במכונית מתורצת פז'ו

## קישורים חיצוניים

*
1914 בספורט

## [[מרוץ אופני כביש|אופניים]]
* בטור דה פראנס מנצח פיליף טיס ()
* בג'ירו ד'איטליה מנצח אלפונסו קלצולרי ()

## [[טניס]]
### המנצחות בתחרויות הגראנד סלאם
* אליפות צרפת הפתוחה – מרגריט ברוקדי ()
* אליפות וימבלדון – דורותי דאגלס צ'יימברס ()
* אליפות ארצות הברית הפתוחה – מרי בראון ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה – ארתור ווד ()
* אליפות צרפת הפתוחה – מקס דקוז'י ()
* אליפות וימבלדון – נורמן ברוקס ()
* אליפות ארצות הברית הפתוחה – רצ'רד נוריס ויליאמס ()

### [[גביע דייוויס]]

נבחרת אוסטרלאסיה (מרכז|23px אוסטרלאסיה) זכתה בגביע לאחר ניצחון 2:3 על נבחרת ארצות הברית.

## כדורגל
### [[גביע אלדאו#היסטוריה|קאפ טיי קומפטישן]]
*ריבר פלייט () מנצחת את בריסטול () וזוכה בגביע הבינלאומי.

### כדורגל לפי מדינות
#### [[כדורגל באיטליה|איטליה]]
*סרייה א' – קזאלה  (קזאלה מונפראטו) זוכה באליפות.

#### [[כדורגל באנגליה|אנגליה]]
* פרמייר ליג – בלקברן רוברס זוכה באליפות.
* הגביע האנגלי – ברנלי זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית – ראסינג קלוב מאבז'אנדה זוכה באליפות
* קופה דה קומפטנסיה ג'וקיי קלוב – ריבר פלייט זוכה בגביע.

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל – "סאו בנטו" וקורינתיאנס זכו באליפות
* אליפות ריו דה ז'ניירו בכדורגל – פלמנגו זוכה באליפות

#### [[כדורגל בגרמניה|גרמניה]]
* בונדסליגה – גרויטר פירט זוכה באליפות.

#### [[כדורגל בספרד|ספרד]]
* גביע המלך הספרדי – אתלטיק בילבאו זכה בגביע.

### קבוצות שנוסדו
#### אירופה
* לבסקי סופיה – 

## [[מרוץ מכוניות]]
* מרוצי הגרנד פרי למכוניות – ניצח כריסטיאן לאוטנשלגר () שנהג במכונית מתורצת מרצדס-בנץ
* אינדי 500 – ניצח רנה תומאס () שנהג במכונית מתורצת דלאז'

## [[שחייה]]
### שיאי עולם

#### שחיינים
* פרסי קורטמן ()
28 ביולי בליברפול, בריטניה – שיא עולם חדש במשחה ל-200 מטר חזה בתוצאה של 2:56.6 דקות 

## קישורים חיצוניים

קטגוריה:1914 בספורט
טרמפולינה במשחקים האולימפיים

[ממוזער|המתעמל ה[אוקראינה|אוקראיני יורי ניקיטין, זוכה מדליית הזהב באולימפיאדת אתונה (2004)]]
[ממוזער|זוכי המדליות ב[אולימפיאדת בייג'ינג (2008). מימין: הקנדי ג'ייסון ברנט והסינים דונג דונג ולו צ'ונלונג]]
תחרויות **[[טרמפולינה (התעמלות)|טרמפולינה]]** נערכות ב**[[המשחקים האולימפיים|משחקים האולימפיים]]** מאז אולימפיאדת סידני (2000). התחרויות נערכות הן לגברים והן לנשים.

## שיטת התחרויות
בשלב המוקדם מתחרים 16 מתעמלים, לכל היותר שניים מכל מדינה. הם מבצעים שני תרגילים, תרגיל רשות ותרגיל חובה, והניקוד המצטבר שלהם הוא הניקוד הסופי. 8 המתעמלים בעלי הציון הגבוה ביותר מעפילים לשלב הגמר. בשלב הגמר מבצעים המתעמלים תרגיל אחד.

## טבלת מדליות
*עודכן לאחרונה לאחר המשחקים האולימפיים בטוקיו 2020

## קישורים חיצוניים
* 

קטגוריה:ענפי ספורט במשחקים האולימפיים
קטגוריה:התעמלות
הליגה הצבאית של בולגריה

**הליגה הצבאית** או **האיחוד הצבאי** (בבולגרית: **Военна лига** וגם **Военен съюз**) היה ארגון פוליטי בממלכת בולגריה שהורכב מקציני צבא בסדיר ובמילואים, אשר מילא תפקיד מרכזי בעיצוב המפה הפוליטית בבולגריה בתקופה שבין שתי מלחמות העולם הן באופן גלוי והן באמצעות הפעלת מיליציות שפגעו במתנגדיה.

## הקמת הליגה ופעילותה
לאחר תבוסת בולגריה במלחמת העולם הראשונה נחתם חוזה ניי ובמסגרתו נקרעו מהממלכה שטחי תראקיה היוונית, מקדוניה הווארדארית ודרום דוברוג'ה. הממלכה נאלצה לשלם פיצויי עתק וצבאה צומצם לכדי ז'נדרמריה. אלפי קצינים נפלטו מהצבא וחלקם כגון הגנרל פנצ'ו זלאטב והקולונלים קימון גאורגייב ודמיאן ולצ'ב הקימו את "הליגה הצבאית". חלק מחברי הליגה היו אנטי מלוכנים דה פקטו וחלקם כגון הגנרל זלאטב החזיקו בעמדות פרגמטיות ושירתו מעת לעת גם את בית המלוכה. ב-1923 נטלו חברי הליגה הצבאית חלק בהפיכה שהובילה להדחתו ולרציחתו של ראש ממשלת בולגריה אלכסנדר סטמבוליסקי. בהמשך אותה השנה, בעת ניסיון ההפיכה של הקומוניסטים תמך חלק נכבד מחברי הליגה בשלטון המלוכני. במהלך תקופת כהונתו של אלכסנדר צאנקוב כראש הממשלה ולאחר הפיגוע בכנסיית סווטה נדליה היו רבים מחברי הליגה הצבאית חברים במיליציות שתקפו ורצחו אישים מחוגי השמאל הפוליטי בבולגריה.

ב-1927 נוסד החוג הרעיוני זוונו שכלל רבים מחברי הליגה, וגם אינטלקטואלים וסיפק בסיס רעיוני נוסף לפעולת הליגה. ב-19 במאי 1934 חוללה הליגה הצבאית הפיכה בבולגריה. ראשי הליגה קימון גאורגייב ודמיאן ולצ'ב הובילו את ההפיכה. הפרלמנט פוזר, נאסרה פעילות פוליטית וכן פעילותם של איגודים מקצועיים. כדי לשמור על כסאו אולץ המלך בוריס השלישי להסכים למשטר החדש ולמנות את קימון גאורגייב לראש הממשלה. בהמשך, מינה בוריס השלישי לראש הממשלה את הגנרל פנצ'ו זלאטב שהיה חבר זוונו והליגה הצבאית, אך שמר אמונים למלך. לאחר ביצור השלטון ומעמדו של המלך, פיטר בוריס השלישי את זלאטב ומינה תחתיו את אנדריי טושב. החל ממועד זה הפך שלטונו של המלך לאבסולוטי. בהמשך, פעל דמיאן ולצ'ב לביצוע הפיכה נוספת אך הוא נלכד, הועמד לדין ונדון למוות. בהמשך, זכה לחנינה. בשלהי 1935 וראשית 1936 פירק המלך בוריס השלישי את הליגה הצבאית והמשטרה הבולגרית עצרה רבים מחבריה.

מקצת מחברי הליגה הצטרפו למפלגה הקומוניסטית אשר הוצאה רשמית אל מחוץ לחוק והמשיכו בפעילות מחתרתית תחת השם "הליגה הצבאית" כתא במפלגה. בהמשך, הצטרפה התנועה לחזית המולדת ובספטמבר 1944 הובילה את ההפיכה שהדיחה את הממשל הפרו-מלוכני. ב-1947 פורקה רשמית "הליגה הצבאית".

## הערות שוליים

קטגוריה:בולגריה: פוליטיקה
קטגוריה:בולגריה: מפלגות
מג וייט

ממוזער|מג וייט, 2002
**מג וייט** (באנגלית: **Meg White**; נולדה ב-10 בדצמבר 1974) היא מתופפת אמריקאית הידועה בעיקר על פעילותה עם ג'ק וייט במסגרת צמד הרוק הווייט סטרייפס.

## קורות חיים
נולדה בשם מייגן מרתה וייט בפרבר של דטרויט, מישיגן. לאחר סיום בית הספר התיכון, עבדה במסעדה, בה פגשה לראשונה את הזמר והגיטריסט ג'ון אנתוני גיליס (ג'ק וייט). הם נישאו ב-1996, והקימו את צמד הווייט סטרייפס ב-1997. תחילה זכו להצלחה בדטרויט, בשל המוזיקה החדשנית שיצרו, מסוגת גראז' רוק. עם צאת האלבום "White Blood Cells" ב-2001 זכה הצמד להכרה עולמית. וייט זכתה בפרסים רבים כחלק מפעילותה בהרכב, בהם 6 פרסי גראמי.

סגנון התיפוף שלה מכונה "ראשוני" בשל פשטותו, והוא זכה לשבחים ולביקורות כאחד ממבקרי המוזיקה ומעריצי הלהקה. וייט מעידה על עצמה כביישנית, והיא שומרת על פרטיותה.

ב-2011 הודיע הצמד על פירוק ההרכב. וייט לא הופיעה בהקשרים מוזיקליים בציבור מאז הפירוק.

בני הזוג וייט התגרשו בשנת 2000, עוד בטרם זכו להצלחה עולמית. ב-2009 היא נישאה לגיטריסט ג'קסון סמית', בנם של המוזיקאים פטי סמית' ופרד "סוניק" סמית'. הם התגרשו ב-2013.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זוכות פרס גראמי
קטגוריה:מתופפות אמריקאיות
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
מייצ'יסלב פלידרבאום

[שמאל|250px|ממוזער|מייצ'יסלב פלידרבאום (משמאל) ברביעיית מיתרים ב[ורשה|וורשה, 1931 (לימינו מייצ'יסלב שָלֶסקי, אירנה דוביסקה, זופיה אדמסקה)]]
**מייצ'יסלב** (**משה**) **פְלידֶרבאום** (לעיתים נכתב **פלידרבוים**; בפולנית: **Mieczysław Fliederbaum**; 1896 – 7 בנובמבר 1978) היה כנר פולני-ישראלי ממוצא רוסי, קונצרטמייסטר בתזמורת הפילהרמונית של ורשה (1918–1936) ומִשנֶה לנגן הראשי בתזמורת הפילהרמונית הישראלית החל ב-1936 ובמשך שלושים שנה.

## ביוגרפיה
פלידרבאום נולד ב-1896 בסנקט פטרבורג בירת האימפריה הרוסית, שם למד בקונסרבטוריון אצל לאופולד אאואר וסיים ב-1917. באותה שנה ניגן כסולן את הקונצ'רטו לכינור של ברהמס עם התזמורת הממלכתית, ושנה לאחר זאת עבר עם משפחתו לפולין, שם ניגן כקונצרטמייסטר (כנר ראשון) בתזמורת הפילהרמונית של ורשה בשנים 1918–1936. הוא נחשב ככנר בעל תרבות מוזיקלית גבוהה וטכניקה נפלאה, ורוב מבקרי המוזיקה בפולין ראו בו כאחד מעמודי התווך של התזמורת הסימפונית בוורשה. הוא היה חבר ברביעיית מיתרים שהרכבה השתנה (בין חבריה: אירנה דוביסקה , אמיל מלינרסקי ), עד שעזב אותה לאחר שנגן הוויולה מייצ'יסלב שָלֶסקי התגלה כאנטישמי.

בשנת 1936 נענה להזמנה מברוניסלב הוברמן ועלה לארץ ישראל, לתל אביב, כדי להצטרף לפילהרמונית הארץ-ישראלית, שהוקמה באותן שנים והחלה את הופעותיה בדצמבר 1936. בפילהרמונית הארץ-ישראלית ובהמשך בפילהרמונית הישראלית כיהן ככנר ראשון ומִשנֶה לנגן הראשי. במקביל לעבודתו בתזמורת ולהופעותיו עמה כסולן, עסק גם בהוראה, בקונסרבטוריון של מנשה רבינא.

לאחר יותר משלושים שנה עם הפילהרמונית פרש מעבודתו, ואז הזמין אותו פול פאריי לנגן ככנר ראשון בתזמורת קולון בפריז. לאחר שנתיים חזר ארצה ולימד בקונסרבטוריון של יריב אזרחי.

בנוסף לנגינה, פלידרבאום שלח ידו בהלחנה, וכתב לחן לשיר "עקרה" לרחל המשוררת.

לצד הקריירה המוזיקלית ארוכת-השנים שלו, היה פלידרבאום גם צייר. עבודותיו, ציורי נוף בצבעי פסטל ואקוורל וכן רישומי עיפרון, הוצגו בבית סוקולוב בתל אביב בנובמבר 1969.

פלידרבאום התגורר בתל אביב. נפטר ב-1978, בגיל 83. הותיר את אשתו, לוֹלָה (הלנה) פלידרבאום (לבית סוּרָביץ'; 1906–1981), ילידת ביאליסטוק, שהייתה רקדנית בוורשה ובארץ מורה לריקוד בעלת סטודיו למחול; את בנם, אוּרי פֶּליאל (פלידרבאום; Georges E. Peliel) ממונטריאול, ושלושה נכדים.

## קישורים חיצוניים

* מייצ'יסלב משה פלידרבאום באתר השטעטל הווירטואלי 
* 
* 
* 

ביקורות על נגינתו:
* 
* 

## הערות שוליים

קטגוריה:כנרים ישראלים
קטגוריה:מורים למוזיקה בישראל
קטגוריה:ציירים ישראלים
קטגוריה:נגנים בתזמורת הפילהרמונית הישראלית
קטגוריה:אנשי העלייה החמישית
קטגוריה:אישים הקבורים בבית העלמין הדרום
קטגוריה:ישראלים שנולדו ב-1896
קטגוריה:ישראלים שנפטרו ב-1978
Golden Boy (שיר)

"**Golden Boy**" (בעברית: "**נער מוזהב**") הוא השיר שהתמודד מטעם ישראל באירוויזיון 2015. הוא נכתב והולחן על ידי דורון מדלי ובוצע על ידי הזמר נדב גדג'. את השיר עיבד ינון יהל.

השיר עוסק בגבר שלבו נשבר בעקבות אהבה נכזבת. הוא מוצא נחמה ביציאה בריקודים ומזמין אחרים להצטרף אליו.

על בימוי הווידאו קליפ של השיר אחראים יואב צפיר ואלעד וייסמן. ביוני 2015 נרכשו זכויות השיר על ידי הזמרת היווניה אלני פוריירה שהקליטה אותו ביוונית. את מילות השיר ביוונית כתב ואגליס קונסטנטינידיס.

## באירוויזיון ולאחריו
ממוזער|הביצוע של "Golden Boy" באירוויזיון 2015
באירוויזיון 2015 התמודד גדג' עם השיר בחצי הגמר השני של התחרות (שיר מס' 9 מתוך 17). לאחר שהשיר דורג במקום השלישי, הוא העפיל לגמר (עשרה שירים עלו לגמר מחצי הגמר השני). בגמר היה השיר השלישי בסדר ההופעה. את הגמר הוא סיים במקום התשיעי, מתוך 27 מדינות שהשתתפו בשלב זה של התחרות, לאחר שצבר 97 נקודות וניצב בפער של 44 נקודות מהשיר שדורג במקום העשירי.

מבין כל השירים שייצגו את ישראל בתחרות הזמר של האירוויזיון, "Golden Boy" הוא הראשון שהושר באנגלית בלבד.

נכון לחודש פברואר 2016, צבר השיר מעל חמישה עשר מיליון צפיות ביוטיוב והגיע פעמיים למקום הראשון במצעד העברי של מדיה פורסט.

ב-7 בספטמבר 2015 זכה השיר בטקס נבחרי הילדים בקטגוריית שיר השנה. בכ"ו באלול תשע"ה זכה בתואר שיר השנה במצעד הפזמונים העברי השנתי של רשת ג' ובמקום השלישי במצעד הפזמונים העברי השנתי של גלגלצ בשיתוף עם אתר וואלה! NEWS. כמו כן, זכה בטקס פרסי המוזיקה של מדיה פורסט בפרס הקליפ הישראלי המשודר ביותר בערוצי הטלוויזיה. הטקס שודר בזכיינית ערוץ 2, רשת. השיר הגיע למקום השלישי וזכה בתואר קליפ השנה במצעד הישראלי השנתי לשנת תשע"ה של ערוץ 24 בשיתוף עם מאקו, רדיו חיפה, רדיו תל אביב, רדיו דרום ורדיו 99.5 חם אש. ב-2018 הגיע השיר למקום ה-41 במצעד החיילים שארגנה גלגלצ לרגל 70 שנה למדינת ישראל.

## מצעדי השמעות
**מצעדים שבועיים:**

**מצעדים שנתיים:**

## פרסים

## קישורים חיצוניים

* 
* 

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי אירוויזיון 2015
קטגוריה:שירי ישראל באירוויזיון
קטגוריה:שירים באנגלית
קטגוריה:שירים שנכתבו על ידי דורון מדלי
קטגוריה:שירים שהופקו על ידי ינון יהל
קטגוריה:שירים על תל אביב-יפו
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:זוכי טקס נבחרי הילדים
קטגוריה:סינגלים בהוצאת יוניברסל מיוזיק גרופ
אייריש טיימס

**אייריש טיימס** (באנגלית: **The Irish Times**) הוא עיתון יומי אירי, היוצא לאור בכל ימות השבוע למעט יום ראשון. הוא מעסיק 420 עובדים.

על אף שהעיתון הזדהה בתחילת דרכו עם התנועה הבדלנית באירלנד, בעשורים האחרונים, תחת בעלים חדשים, חברת אירי טיימס, נוקט העיתון בעמדה הדוגלת בתמיכה באיחוד עם הממלכה המאוחדת. כמו כן, נוקט האייריש טיימס באידאולוגיה של ליברליזם חברתי, ועם זאת בעמדה מרכזית וימינה בענייני כלכלה.

תפוצת העיתון פחתה בשנים האחרונות. לפי החברה הבריטית "ABC", לאייריש טיימס הייתה תפוצה יומית של 100,951 עותקים במשך חצי השנה הראשונה של 2011, וכי התפוצה היומית הממוצעת הייתה 92,565. העורך הנוכחי של העיתון הוא פול אוניל.

## קישורים חיצוניים

* 

## הערות שוליים

קטגוריה:אירלנד: עיתונים
קטגוריה:דבלין
קטגוריה:עיתונים באנגלית
עינחש נאה

**עֵינָחָשׁ נָאֶה** (שם מדעי: *Ophisops elegans*), או **עֵינָחָשׁ עדינה**, היא מין של לטאה שחיה באגן הים התיכון ובמרכז אסיה. התפוצה שלה משתרעת מיוון במערב עד הודו במזרח. העינחש נאה מתאפיינת בגוף צר וארוך, גב כחול-אפור, גחון ירוק-לבן, ראש צר בצורת משולש, וזנב ארוך. העינחש נפוצה יחסית ואף על פי שהיא נפגעת קלות מהרס שטחי מחיה וטריפה על ידי חיות בית, בעיקר חתולים, היא לא מצויה בסכנת הכחדה, ואין צורך בתוכניות שימור או אמצעי שימור מיוחדים בשבילה ברוב אזורי תפוצתה. העינחש ניזונה בעיקר מחרקים ופרוקי רגליים אחרים, אך גם ממעט מזון צמחי.

## קריאה נוספת
* אביעד בר, גיא חיימוביץ ואמיר ארנון, **[[זוחלים ודו-חיים בישראל - מדריך שדה]]**, מהדורה שלישית 2022. , עמודים: 115-116

## קישורים חיצוניים

300px|ימין|ממוזער|עינחש על הסלעים

## הערות שוליים

קטגוריה:ארץ ישראל: לטאיים
קטגוריה:לטאיים
קטגוריה:בעלי חיים שתוארו ב-1832
מוניקה קושינסקה

**מוניקה קושינסקה** (בפולנית: **Monika Kuszyńska**, נולדה ב-14 בינואר 1980) היא זמרת וכותבת פולנייה. בעברה הייתה הסולנית של להקת הפופ ואריוס מנקס (Varius Manx). ייצגה את מדינתה, פולין, באירוויזיון 2015 עם השיר "בשם האהבה" ("In the Name of Love").

## ביוגרפיה
קושינסקה נכנסה לסצנת המוזיקה הפולנית בשנת 2000, אז נבחרה כסולנית החדשה של להקת הפופ-רוק "Varius Manx", במקומה של קאשה סטנקיביץ' (Kasia Stankiewicz). בשנת 2001 הוציאה את אלבומה הראשון יחד עם הלהקה: "Eta", ובשנה שלאחר מכן הוציאה את אלבומה השני, "Eno".

ב-28 במאי 2006 קושינסקה, יחד עם שאר חברי להקת ואריוס מנקס היו מעורבים בתאונת דרכים קשה בעיר מיליץ' שבדרום-מערב פולין. התאונה הותירה את קושינסקה משותקת ממותניה ומטה, ומאז היא מרותקת לכיסא גלגלים.

בפברואר 2010 החליפה את קושינסקה כסולנית ואריוס מנקס הזמרת אנה יוזיפינה (Anna Józefina). ביוני אותה השנה הופיעה בתוכנית הטלוויזיה "Dzień Dobry", הופעתה הציבורית הראשונה מאז התאונה שעברה. בשנת 2012 הייתה אחת המנטורים בגרסה הפולנית של התוכנית "Clash of the Choirs". ב-9 במרץ 2015 נבחרה לייצג את פולין בתחרות אירוויזיון 2015 עם השיר "בשם האהבה" ("In the Name of Love"). בתחרות עצמה קושינסקה העפילה לגמר וסיימה בו במקום ה-23 מתוך 27 מדינות שהשתתפו בגמר.

## קישורים חיצוניים

* 

* About Monika Kuszyńska באתר האירוויזיון 

## הערות שוליים

קטגוריה:זמרות פולניות
קטגוריה:משתתפי אירוויזיון 2015
קטגוריה:נכים
קטגוריה:נציגי פולין באירוויזיון
קטגוריה:פולניות שנולדו ב-1980
קטגוריה:פולנים שנולדו ב-1980
פולינה גאגארינה

**פולינה גאגארינה** (ברוסית: **Полина Сергеевна Гагарина**, נולדה ב-27 במרץ 1987) היא זמרת, שחקנית, ודוגמנית רוסייה. ייצגה את מדינתה, רוסיה, באירוויזיון 2015 עם השיר "מיליון קולות" ("A Million Voices"), וסיימה במקום השני.

## ביוגרפיה
גאגארינה נולדה במוסקבה שברוסיה, אך את מרבית ילדותה בילתה ביוון. לאחר מותו של אביה בשנת 1993 שבה משפחתה לרוסיה, אך עד מהרה שבה המשפחה ליוון והתיישבה בבירה אתונה. לאחר שסיימה את לימודיה, עברה גאגארינה לסראטוב כדי לחיות לצד סבתה.

בשנת 2003 זכתה בעונה השנייה של תוכנית המציאות הרוסית "מפעל הכוכבים". לאחר ניצחונה, הוזמנה להופיע יחד עם להקת "Playgirls", אך הלהקה לא האריכה ימים והתפרקה. בשנת 2005 השתתפה בתוכנית "New Wave" שהתקיימה ביורמלה שבלטביה, וסיימה במקום השלישי.

במאי 2015 ייצגה גאגארינה את מדינתה באירוויזיון שהתקיים בווינה, אוסטריה, וסיימה במקום השני, עם 303 נקודות.

בשנת 2023 דיבבה בסרט האנימציה הקומי "חתול במוזיאון" את קליאופטרה. 

## חיים אישיים
באוגוסט 2007 נישאה לשחקן הרוסי פיוטר קיסלוב, ובאוקטובר 2007 ילדה את בנם, אנדריי. במרץ 2010 התגרשו בני הזוג. בספטמבר 2014 נישאה לצלם דמיטרי איסחקוב.

## דיסקוגרפיה
### אלבומי אולפן
* 2007: *Попроси у облаков*
* 2010: *О себе*
* 2016: *9*

## קישורים חיצוניים

* 

* About Polina Gagarina באתר האירוויזיון 

קטגוריה:זמרות רוסיות
קטגוריה:זמרות פופ רוסיות
קטגוריה:זוכים בתוכניות מציאות
קטגוריה:שופטי The Voice
קטגוריה:משתתפי אירוויזיון 2015
קטגוריה:נציגי רוסיה באירוויזיון
קטגוריה:רוסיות שנולדו ב-1987
קטגוריה:רוסים שנולדו ב-1987
ליליה שבצובה

[ממוזער|שמאל|ליליה שבצובה בפורום העולמי ב[דאבוס בשנת 2009]]

**ליליה שֶבְצוֹבָה** (נולדה ב-1949 בלביב, אוקראינה הסובייטית) היא קרמלינולוגית אוקראינית. היא מכהנת כעמיתה בכירה בהקדש קרנגי לשלום עולמי, מכון מדיניות אמריקאי שפועל להשכנת יחסים חיוביים בין מדינות.

## ביוגרפיה
שבצובה השלימה תואר ראשון בהיסטוריה ותואר שני בעיתונות במוסד הלאומי ליחסים בינלאומיים במוסקבה בשנת 1971. בשנת 1976 השלימה תואר דוקטור במדע המדינה באקדמיה למדעי החברה של הוועד המרכזי של המפלגה הקומוניסטית (המוסד הגבוה של המפלגה הקומוניסטית של ברית המועצות, שבו הוכשרו אנשים מבחינה רעיונית לעבודה במוסדות המפלגה). היא כיהנה כמנהלת המרכז למדע המדינה במוסקבה, וכסגנית מנהל המכון למדע המדינה ולכלכלה בינלאומית במוסקבה.

לאחר התפרקות ברית המועצות, לימדה שבצובה בארצות הברית, באוניברסיטת ברקלי, אוניברסיטת קורנל, ואוניברסיטת ג'ורג'טאון. בשנת 1994-1995 חקרה במרכז הבינלאומי לחוקרים על שם וודרו וילסון, ומאז 1995 היא חוקרת במסגרת הקדש קרנגי.

בשנת 2008, קיים כתב העת Prospect Magazine משאל לדירוג 100 האינטלקטואלים המשפיעים ביותר. שבצובה דורגה במקום ה-36 במשאל. היא מפרסמת מאמרים בכתב העת Foreign Policy; תחומי המומחיות שמיוחסים לה בהקדש קרנגי הם ארמניה, אזרבייג'ן, הים הכספי, צ'צ'ניה, מזרח אירופה, גאורגיה, קוסובו, רפורמות פוליטיות, רוסיה, הקווקז, פוליטיקה של רוסיה, ואוקראינה.

## ספרים שחיברה

**Yeltsin's Russia: Myths and Reality* (May 1999)
**Lonely Power*: Why Russia Has Failed to Become the West and the West is Weary of Russia (2010)
**Putin's Russia* (January 2005)
**Lonely Superpower: Russia's Uneasy Relationship With the West* (June 2010)
**Russia - Lost in Transition: The Yeltsin and Putin Legacies* (November 2007)
**Russia's Engagement With the West: Transformation And Integration in the Twenty-first Century* (June 2005)


## ראו גם
* המלחמה הקרה
* כלכלת רוסיה
* כלכלת ברית המועצות
* יחסי ארצות הברית–רוסיה

## קישורים חיצוניים

* 

## הערות שוליים

קטגוריה:חוקרות יחסים בין-לאומיים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:ילידות 1951
קטגוריה:אוקראינים שנולדו ב-1951
האיש המכני הענק

**האיש המכני הענק** (באנגלית: **The Giant Mechanical Man**) הוא סרט דרמה קומית שנכתב ובוים על ידי לי קירק. הקרנת הבכורה הייתה בפסטיבל הסרטים טרייבקה בשנת 2012.

## עלילה
ג'ניס (ג'נה פישר) היא אישה בשנות השלושים לחייה שעדיין לא מצאה את מקומה בעולם. טים (כריס מסינה) הוא אמן רחוב המופיע כ"ענק מכני" - מוגבה על ידי קביים, לבוש ומאופר בצבעי אפור-שחור מתכתיים ועושה תנועות רובוט כששמים לו כסף בקופה. ההכנסות מהמלאכה נמוכות וחברתו עוזבת אותו עקב כך. ג'ניס מפוטרת מעבודתה ומגורשת מדירתה לאחר שלא הצליחה לשלם את שכר הדירה. היא עוברת לגור אצל אחותה, ג'יל (מולין אוקרמן). ג'יל לוחצת על ג'ניס לצאת עם דאג (טופר גרייס) מחבר ספרי עזרה עצמית. 

טים וג'ניס נאלצים לחפש עבודה ובצירוף מקרים שניהם מגיעים לעבוד בגן החיות המקומי, טים כעובד ניקיון וג'ניס כמוכרת משקאות. עם הזמן נוצרת ביניהם חברות והם מחליטים לצאת לדייט. לאחר הדייט ג'ניס עולה לדירתו של טים, הם מתנשקים והיא מתעוררת איתו במיטה. הוא שואל אותה אם היא יוצאת עם דאג, היא עונה שלא והם קובעים דייט נוסף. ג'יל לוקחת את ג'ניס לדייט כפול עם בעלה ועם דאג. במהלך הדייט חולפים דאג וג'ניס על פני הענק המכני תוך כדי שדאג מחבק ומנשק את ג'ניס. טים פגוע ומנתק ממנה קשר ואף לוקח חופש מהעבודה בגן החיות. ג'ניס אינה יודעת שהענק המכני הוא טים והיא מתפלאת על היעדרו, בפרט מהסרט שקבעו לראות. בחזרתה מהקולנוע, מאוכזבת, היא רואה את הענק המכני ומספרת לו על בעיותיה. הוא חושף בפניה שהוא טים ונותן לה את ידו. קטעים קצרים המשולבים בכתוביות בסוף הסרט מציגים את חייהם המאושרים יחד.

## שחקנים
*ג'נה פישר - ג'ניס
*כריס מסינה - טים
*טופר גרייס - דאג
*מולין אוקרמן - ג'יל, אחותה של ג'ניס
*לוסי פאנץ' - פאולין, חברתו לשעבר של טים
*בוב אודנקירק - מארק, אחיו של פאולין
*ריץ' סומר - בריאן, בן זוגה של ג'יל

## הפקה וביקורות
צילומי הסרט החלו בנובמבר 2010 בדטרויט, מישיגן. חלק מהסצנות צולמו בגן החיות של דטרויט.

נכון למרץ 2017 הסרט קיבל ציון של 73% באתר הביקורות Rotten Tomatoes מה שמעיד על ביקורות טובות באופן כללי.

במגזין וראייטי נכתבה ביקורת חיובית, בין היתר נאמר שהסרט יעמוד בסטנדרטים של רוב הצופים ל"קסום". 

מייק מק'גרנגן נתן לסרט 3 נקודות מתוך ארבע וטען: "ג'נה פישר וכריס מסינה עושים פה עבודה יוצאת מהכלל וגורמים לצופים לחבב את דמויותיהם ולהזדהות איתן גם אם מעולם לא היו באותו מקום".

## קישורים חיצוניים
* 

## הערות שוליים

קטגוריה:סרטים אמריקאיים
קטגוריה:סרטי דרמה קומית
קטגוריה:סרטי 2012
1915 בספורט

בשל אירועי מלחמת העולם הראשונה רוב התחרויות בוטלו.

## [[מרוץ אופני כביש|אופניים]]
* טור דה פראנס - המרוץ נא נערך
* ג'ירו ד'איטליה - המרוץ נא נערך

## [[טניס]]
### המנצחות בתחרויות הגראנד סלאם
* אליפות צרפת הפתוחה - התחרות לא נערכה
* אליפות וימבלדון - התחרות לא נערכה
* אליפות ארצות הברית הפתוחה - מולה מלורי ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה - גורדון לוו ()
* אליפות צרפת הפתוחה - התחרות לא נערכה
* אליפות וימבלדון - התחרות לא נערכה
* אליפות ארצות הברית הפתוחה - ביל ג'ונסטון ()

### [[גביע דייוויס]]
התחרות לא נערכה

## כדורגל
### כדורגל לפי מדינות

#### [[כדורגל באיטליה|איטליה]]
*סרייה א' - המשחקים נערכו רק בחלקו. גנואה הוכרזה מנצחת לאחר מלחמת העולם הראשונה.

#### [[כדורגל באנגליה|אנגליה]]
* פרמייר ליג - אברטון זוכה באליפות.
* הגביע האנגלי - שפילד יונייטד זוכה בגביע האנגלי.

#### [[כדורגל בארגנטינה|ארגנטינה]]
* ליגת העל הארגנטינאית - ראסינג קלוב מאבז'אנדה זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל - "פלמיירס" ו"גרמניה" זכו באליפות
* אליפות ריו דה ז'ניירו בכדורגל - פלמנגו זוכה באליפות

#### [[כדורגל בגרמניה|גרמניה]]
* בונדסליגה - התחרות לא נערכה.

#### [[כדורגל בספרד|ספרד]]
* גביע המלך הספרדי - אתלטיק בילבאו זכה בגביע.

### קבוצות שנוסדו
* ליבורנו - 

## [[מרוץ מכוניות]]
* מרוצי הגרנד פרי למכוניות - המרוץ לא נערך
* אינדי 500 - ניצח רלף דל פלמה () שנהג במכונית מתורצת מרסדס בנץ

## [[שחייה]]
### שיאי עולם

#### שחייניות
* פאני דוראק ()
6 בפברואר בסידני, אוסטרליה - שיא עולם חדש במשחה ל-100 מטר חופשי בתוצאה של 1:16.2 דקות 
4 במרץ בסידני, אוסטרליה - שיא עולם ראשון במשחה ל-200 מטר חופשי בתוצאה של 2:56.0 דקות 

## קישורים חיצוניים

*
1916 בספורט

בשל אירועי מלחמת העולם הראשונה רוב התחרויות בוטלו.

## [[מרוץ אופני כביש|אופניים]]
* טור דה פראנס – המרוץ נא נערך
* ג'ירו ד'איטליה – המרוץ נא נערך

## [[טניס]]
### המנצחות בתחרויות הגראנד סלאם
* אליפות צרפת הפתוחה – התחרות לא נערכה
* אליפות וימבלדון – התחרות לא נערכה
* אליפות ארצות הברית הפתוחה – מולה מלורי ()

### המנצחים בתחרויות ה[[גראנד סלאם (טניס)|גראנד סלאם]]
* אליפות אוסטרליה הפתוחה – התחרות לא נערכה
* אליפות צרפת הפתוחה – התחרות לא נערכה
* אליפות וימבלדון – התחרות לא נערכה
* אליפות ארצות הברית הפתוחה – רצ'רד ויליאמס ()

### [[גביע דייוויס]]
התחרות לא נערכה

## כדורגל
* קופה אמריקה – אליפות דרום אמריקה הראשונה. נבחרת אורוגוואי ניצחה בתחרות.

### כדורגל לפי מדינות
#### [[כדורגל באיטליה|איטליה]]
*סרייה א' – התחרות לא נערכה.

#### [[כדורגל באנגליה|אנגליה]]
* פרמייר ליג – התחרות לא נערכה.
* הגביע האנגלי – התחרות לא נערכה.

#### [[כדורגל בארגנטינה|ארגנטינה]]
* ליגת העל הארגנטינאית – ראסינג קלוב מאבז'אנדה זוכה באליפות

#### [[כדורגל בברזיל|ברזיל]]
בשל גודלה של ברזיל, אליפויות נערכו על בסיס אזורי.
* אליפות סאו פאולו בכדורגל – "פאוליסטנה" וקורינתיאנס זכו באליפות
* אליפות ריו דה ז'ניירו בכדורגל – אמריקה פוטבול קלוב (ריו דה ז'ניירו) זוכה באליפות

#### [[כדורגל בגרמניה|גרמניה]]
* בונדסליגה – התחרות לא נערכה.

#### [[כדורגל בספרד|ספרד]]
* גביע המלך הספרדי – אתלטיק בילבאו זכה בגביע.

### קבוצות שנוסדו
## [[מרוץ מכוניות]]
* מרוצי הגרנד פרי למכוניות – המרוץ לא נערך
* אינדי 500 – ניצח דריו רסטה () שנהג במכונית מתורצת פז'ו

## [[שחייה]]
### שיאי עולם
#### שחיינים
* נורמן רוס ()
24 בנובמבר בסן פרנסיסקו, ארצות הברית – שיא עולם חדש במשחה ל-200 מטר חופשי בתוצאה של 2:21.6 דקות 

## קישורים חיצוניים

*
הוצאת הספרים של אוניברסיטת חיפה

**[[הוצאת ספרים|הוצאת הספרים]] של אוניברסיטת חיפה** פועלת במסגרת אוניברסיטת חיפה ועוסקת בהוצאה לאור של ספרי עיון. 

במסגרת ההוצאה מוענק מדי שנה, החל משנת 1998, פרס בהט ל"כתב יד עיוני, מקורי ואיכותי בשפה העברית אשר לא פורסם בבמות אחרות, ואשר יש בו עניין לציבור הרחב". כתב היד הזוכה יוצא לאור בהוצאת הספרים של אוניברסיטת חיפה בשיתוף הוצאת הספרים של קבוצת ידיעות אחרונות, ידיעות ספרים. להוצאה שיתופי פעולה גם עם פרדס הוצאה לאור והוצאת זמורה-ביתן.

העורכת הראשית של הוצאת הספרים היא פרופ' דפנה ארדינסט-וולקן. בשנים 1996–2000 כיהנה פרופ' ניצה בן-דב בתפקיד זה, ובשנים 2000–2007 - פרופ' שולמית אלמוג.

## קישורים חיצוניים
* 

אוניברסיטת חיפה
קטגוריה:אוניברסיטת חיפה
קטגוריה:חיפה: תקשורת
מסלול ליטי

**המסלול הליטי** הוא אחד משני מסלולי הרבייה הנגיפית (שני המסלולים שקיימים בנגיפים חיידקיים או בקטריופאג'ים ), השני הוא המסלול הליזוגני . המחזור הליטי גורם להרס התא הנגוע והממברנה שלו. בקטריופאג'ים שיכולים לעבור רק את המסלול הליטי נקראים פאג'ים אלימים (בניגוד לפאג'ים מתונים).

במסלול הליטי, ה-DNA הנגיפי קיים כמולקולה צפה חופשית נפרדת בתוך התא החיידקי, ומשתכפל בנפרד מה-DNA החיידקי המארח, ואילו במסלול הליזוגני, ה-DNA הנגיפי משולב בגנום המארח. זהו ההבדל העיקרי בין המסלול הליטי למסלול הליזוגני. עם זאת, בשני המקרים הנגיף/פאג' משכפל את עצמו באמצעות מנגנון שכפול ה-DNA של המארח.

## קישורים חיצוניים

קטגוריה:בקטריולוגיה
קטגוריה:וירולוגיה
דבון (אי)

**האי דבון** (באנגלית: **Devon Island**; באינואיט: **Tatlurutit**) הוא אי המהווה חלק מאיי המלכה אליזבת שבארכיפלג הארקטי הקנדי. גודלו הוא 55,247 קמ"ר והוא האי השני בגודלו (אחרי אלסמיר) באיי המלכה אליזבת, האי השישי בגודלו מבין איי קנדה (אחרי באפין, ויקטוריה, אלסמיר, ניופאונדלנד ובנקס) והאי העשרים ושבעה בגודלו בעולם. דבון הוא האי הלא מיושב הגדול בעולם.

מבחינה מנהלית משתייך דבון למחוז קיקיקטאלוק (Qikiqtaaluk) שבטריטוריית נונאווט הקנדית.

אורכו נע בין 390 ל-524 קילומטר ורוחבו בין 155 ל-476 קילומטר. הנקודה הגבוהה ביותר באי מגיעה לכדי 1,920 מטרים בפסגת כיפת הקרח דבון ().

האי נתגלה בשנת 1616 על ידי מגלה הארצות האנגלי ויליאם באפין (William Baffin; 1584–1622), ונקרא בפי אדמירל משנה אנגלי וחוקר האזור הארקטי ויליאם אדוארד פארי (William Edward Parry; 1790–1855) בשם "צפון דבון", על שם מחוז אנגליה דבון.

## קישורים חיצוניים

* האי דבון, באתר האנציקלופדיה הקנדית 
* 

קטגוריה:נונאווט: איים
קטגוריה:איים באוקיינוס הקרח הצפוני
קטגוריה:הארכיפלג הארקטי הקנדי
קטגוריה:איי המלכה אליזבת
קטגוריה:קנדה: איים לא מיושבים
אלן טיילור

**אלן טיילור** (באנגלית: **Alan Taylor**; נולד ב-13 בינואר 1959) הוא במאי קולנוע וטלוויזיה אמריקאי, מפיק טלוויזיה ותסריטאי. הוא מוכר בזכות עבודתו בתוכניות טלוויזיה כמו: "אבודים", "הבית הלבן", "סקס והעיר הגדולה" ו"משחקי הכס". וכן ביים את הסרטים "תור: העולם האפל" ו"שליחות קטלנית: ג'נסיס".

## ביוגרפיה
טיילור הוא בנם של ג'יימס טיילור שעבד כצלם וידאו, ומימי קזורט שהייתה אוצרת בגלריה הלאומית של קנדה. הוא גדל באוטווה, קנדה, למד היסטוריה באוניברסיטת טורונטו, עבר לאוניברסיטת קולומביה ולאחר מכן החל ללמוד קולנוע באוניברסיטת ניו יורק.

### קריירה
טיילור ביים תוכניות טלוויזיה רבות בעיקר ברשת HBO. בנוסף לעבודתו הטלוויזיות, טיילור ביים חמישה סרטי קולנוע, ביניהם תור: העולם האפל ושליחות קטלנית: בראשית.

טיילור הצטרף לצוות הסדרה דדווד, והיה הבמאי של העונה הראשונה. בנוסף ביים את פרקי הפיילוט של הסדרה מד מן, שני פרקים בעונה הראשונה של משחקי הכס וארבעה פרקים בעונה השנייה.

### חיים אישיים
טיילור מתגורר בברוקלין, ניו יורק ולו שלושה ילדים.

## פילמוגרפיה
#### סרטים שביים

* נפוליאון שלי (2001)
* תור: העולם האפל (2013)
* שליחות קטלנית: ג'נסיס (2015)
* הקדושים של ניוארק (2021)

## קישורים חיצוניים

* 

קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:תסריטאי קולנוע אמריקאים
קטגוריה:מפיקי טלוויזיה אמריקאים
קטגוריה:זוכי אמי בפריים טיים: בימוי דרמה
קטגוריה:אמריקאים שנולדו ב-1965
Heroes (שיר של מונס סלמרלוב)

**Heroes** (בעברית: **גיבורים**) הוא שיר של הזמר השוודי מונס סלמרלוב. השיר יצא לאור ב-28 בפברואר 2015 כסינגל הראשון מאלבום האולפן השישי של סלמרלוב, Perfectly Damaged. השיר נכתב והולחן על ידי אנטון מאלמברג הורד אף סגרסטארד, ג'וי דב ולינאה דב. ב-14 במרץ 2015, השיר זכה במקום הראשון במלודיפסטיבלן ונבחר לייצג את שוודיה באירוויזיון של אותה שנה. לאחר שזכה במקום הראשון בחצי הגמר השני של האירוויזיון, השיר ייצג את שוודיה בגמר, שהתקיים בווינה שבאוסטריה, וזכה במקום הראשון עם 365 נקודות, מה שהפך אותו לשיר הזוכה בעל הניקוד הגבוה השלישי מבין כלל שירי האירוויזיון.

זהו ניצחונה השישי של שוודיה בתחרות. זוהי הפעם הראשונה ששיר זוכה מבלי להגיע למקום הראשון בהצבעת הקהל, מאז המעבר להצבעות המשולבות של הקהל והשופטים ב-2009.

השיר זכה לביקורות חיוביות, אך גם הואשם בהעתקת השיר "Lovers on the Sun" של דייוויד גטה והשיר "The Nights" של אביצ'י.

שיר הנושא של פסטיגל 2015 ("עכשיו זה היי סקול פסטיגל") התבסס על השיר.

## מיקומי שיא

## קישורים חיצוניים

* 
* 

## הערות שוליים

קטגוריה:שירי אירוויזיון 2015
קטגוריה:שירי שוודיה באירוויזיון
קטגוריה:שירים שזכו באירוויזיון
קטגוריה:שירי מלודיפסטיבלן
קטגוריה:שירים באנגלית
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת וורנר מיוזיק גרופ
קטגוריה:מונס סלמרלוב
בויאנה סטמנוב

**בויאנה סטמנוב** (בסרבית: **Bojana Stamenov** או **Бојана Стаменов**; נולדה ב-24 ביוני 1986 בבלגרד) היא זמרת סרבית.

שיריה של סטמנוב הם בעיקר מסוגות מוזיקת נשמה, רית'ם אנד בלוז וג'אז. בנוסף, היא מופיעה בפני ילדים בתיאטרון בושקו בוהה בבלגרד.
בשנת 2012 השתתפה בתוכנית הטלוויזיה "!Ja imam talenat", הגרסה הסרבית ל-"America's Got Talent, וסיימה במקום הרביעי.

בשנת 2015 נבחרה לייצג את סרביה באירוויזיון שנערך באותה שנה בווינה. היא הופיעה עם השיר "Beauty Never Lies" ("יופי לעולם אינו משקר"), וסיימה במקום העשירי.
לא ממוסגר|מרכז

## קישורים חיצוניים

* About Bojana Stamenov באתר האירוויזיון 

קטגוריה:משתתפי אירוויזיון 2015
קטגוריה:זמרות סרביות
קטגוריה:נציגי סרביה באירוויזיון
קטגוריה:ילידות 1986
מפולת הבוץ בקולומביה (2015)

**[[מפולת בוץ|מפולת הבוץ]] ב[[קולומביה]]** התרחשה ב-18 במאי 2015 בעיירה סלגר שבמחוז אנטיוקיה במדינה. 78 בני אדם נהרגו במפולת ו-37 נפצעו, שהייתה אסון הטבע הגדול במדינה מאז רעידת האדמה ב-1999.

מפולת הבוץ התרחשה בשעה 3 לפנות בוקר, לאחר מספר ימים שבהם ירדו באזור גשמים רבים. כתוצאה מכך עלה על גדותיו נהר ליבורדיאנה, מיובליו של נהר קאוקה, וגרם למפולת הבוץ. עשרות מבנים נקברו תחת הבוץ, ומאות איבדו את בתיהם. חלק מהגופות נסחפו במורד הנהר ונמצאו במרחק של כ-100 ק"מ מהעיירה, וחלקן הועברו למדיין לשם זיהוי. תושבי העיירה שניצלו הונחו שלא לחזור בשלב זה לבתיהם, מחשש למפולות נוספות.

נשיא קולומביה חואן מנואל סנטוס הגיע למקום כדי לפקח על מאמצי החילוץ, והבטיח להעניק סיוע ממשלתי לתושבים לשם שיקום בתיהם.

## ראו גם
* מפולת הבוץ באוסו
*מפולת הבוץ בקולומביה (2017)

## הערות שוליים

קולומביה
קולומביה
קטגוריה:אסונות טבע ב-2015
קטגוריה:קולומביה: גלישות אדמה
קטגוריה:2015 באמריקה הדרומית
אליפות צרפת בטניס 1950

**[[אליפות צרפת הפתוחה#האליפות|אליפות צרפת]] 1950** הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-3 ביוני. זו הייתה האליפות ה-49 מאז ייסודה.

## התחרות
### תחרות הגברים
שמאל|ממוזער|באדג' פאטי, מנצח התחרות
בתחרות זו השתתפו 109 טניסאים שחולקו ל-8 בתים. לקראת התחרות המשתתפים החזקים דורגו כדלקמן:

# ירוסלב דרובני ( מצרים), ערק מ-), הפסיד בגמר
# פרנק סג'מן (), הודח בסיבוב הרביעי
# ביל טלברט (), הודח בחצי הגמר
# אריק סטרג'ס ( דרום אפריקה), הודח בחצי הגמר
# ארתור לרסן (), הודח ברבע הגמר
# ג'ון ברומיץ' (), הודח ברבע הגמר
# **[[באדג' פאטי]] (), ניצח בתחרות**
# ויק סיישס (), הודח ברבע הגמר

מנצח תחרות 1949 פרנק פרקר () לא השתתף בתחרות. בגמר באדג' פאטי () נפגש עם ירוסלב דרובני ( מצרים) וניצח ב-5 מערכות. באותה שנה הוא ניצח גם באליפות וימבלדון.

### תחרות הנשים
שמאל|ממוזער|דוריס הארט, מנצחת התחרות
בתחרות הנשים השתתפו 54 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:

# מרגרט אוסבורן דופונט (), מנצחת תחרות 1946 ו-1949, הודחה ברבע הגמר
# לואיז ברוף (), הודחה בחצי הגמר
# **[[דוריס הארט]] (), ניצחה בתחרות**
# פטרישה טוד (), מנצחת תחרות 1947, הפסידה בגמר
# שירלי פריי (), הודחה ברבע הגמר
# אנליזה בוסי (), הודחה ברבע הגמר
# ריטה אנדרסון (), הודחה בסיבוב השלישי
# ג'ואן קרי (), הודחה בסיבוב השלישי

מנצחת תחרות 1949 מרגרט אוסבורן דופונט () הודחה ברבע הגמר. במשחק הגמר דוריס הארט () נפגשה עם פטרישה טוד () וניצחה בשתי מערכות.

### תחרות זוגות גברים
בתחרות השתתפו מספר זוגות. מנצחי תחרות 1949 פנצ'ו גונסאלס ופרנק פרקר () לא השתתפו בתחרות. משחק הגמר ביל טלברט וטוני טרברט () נפגשו עם אריק סטרג'ס ( דרום אפריקה) וירוסלב דרובני ( מצרים, ערק מ-) ניצחו אותם ב-4 מערכות. באותה שנה הם ניצחו גם באליפות ארצות הברית הפתוחה.

### תחרות זוגות נשים
בתחרות השתתפו 26 זוגות. במשחק הגמר מנצחות תחרות 1949 מרגרט אוסבורן דופונט ולואיז ברוף () הפסידו לדוריס הארט ושירלי פריי () ב-3 מערכות.

### תחרות זוגות מעורבים
בתחרות השתתפו 40 זוגות. מנצחי תחרות 1949 שיילה סאמרס ואריק סטרג'ס ( דרום אפריקה) לא השתתפו. במשחק הגמר ברברה סקופילד () ואנריקה מוראה () נפגשו עם פטרישה טוד וויליאם טלברט () וזכו בניצחון טכני.

### ישראל באליפות
אריה אבידן-וייס הפסיד בסיבוב הראשון לרוז'ר דיבי מצרפת ב-4 מערכות.

יעקב בונטמן הפסיד בסיבוב הראשון לעדלי א-שאפעי ממצרים ב-3 מערכות.

## קישורים חיצוניים
* תחרות הנשים
* תחרות הגברים
* האתר הרשמי של אליפות צרפת הפתוחה
* נתונים נוספים על האליפות

צרפת
1950
קטגוריה:1950 בצרפת
Run the World (Girls)

"**(Run the World (Girls**" (בעברית: "**שולטות בעולם (בנות)**") הוא שיר של הזמרת האמריקאית ביונסה מאלבומה הרביעי 4 השיר יצא לאור כסינגל הראשון מן האלבום ב-21 באפריל 2011. השיר נכתב על ידי ווסלי פאנס, נאש, ביונסה נואלס, דייוויד טיילור, אדידג'ה פלמר וניק ואן דה וול, והופק על ידי סוויצ', נאש, ביונסה ושי טיילור. פיתוח השיר היה מונע על ידי רצונה של ביונסה ליצור משהו חדש ושונה, תערובת של תרבויות ותקופות שונות יחדם עם קול חדש, ומסר פמיניסטי שייתן לנשים כוח.

"(Run the World (Girls" זהו שיר מסוג פופ ו-R&B. שם השיר ומילותיו מתארות קידום של העצמה נשית בדרך אגרסיבית ובטוחה. השיר קיבל ביקורות מעורבות ממבקרי המוזיקה, שמצד אחד החמיאו לביונסה על קולה האגרסיבי והתוקפני, ומצד שני שטענו שהם רוצים לראות את ביונסה תחת כיוונים ונושאים חדשים. מבקרי המוזיקה השוואו את השיר לסינגלים אחרים של הזמרת כמו, "Independent Women" של הדסטיניז צ'יילד, ול-Single Ladies (Put a Ring on It). מבקרי המוזיקה גם קבעו כי השיר נוקט בגישה ישירה ותקיפה כלפי העצמה נשית.

הסינגל הגיע למקום ה-29 המצעד הבילבורד הוט 100 של ארצות הברית, והגיע לטופ 10 באוסטרליה, בלגיה, יפן, הולנד, ניו זילנד, נורווגיה, סקוטלנד וקוריאה הדרומית. כמו כן השיר הגיע לטופ 20 בבריטניה, צרפת, אירלנד, איטליה וקנדה. זאת ועוד, השיר הגיע למקום ה-4 במצעד ההשמעות הישראלי על פי "מדיה פורסט". לשיר צולם וידאו קליפ הנוהל על ידי פרנסיס לורנס, והוא צולם בקליפורניה במשך שלושה ימים. הקליפ זכה לשבחים רבים ממבקרים שטענו שביונסה התחילה מהפכת ריקוד ופרגן על בחירתה של ביונסה בכוראוגרפיה כבדה. השיר זכה בפרס לכוריאוגרפיה הטובה ביותר בטקס פרסי הווידאו של MTV לשנת 2011 והיה מועמד גם בקטגוריית "הקליפ הנשי הטוב ביותר". הסינגל הגיע למעמד זהב בארצות הברית ולמעמד פלטינה כפולה באוסטרליה.

ביונסה קידמה את "(Run the World (Girls" עם הופעות רבות, ביניהן, בטקס פרסי בילבורד לשנת 2011 וב-X פקטור הצרפתי. למרות שביצוע השיר בטקס הבילבורד התקבל היטב על ידי המבקרים, זה הצית מחלוקת סביב הייצור בשל דמיון חזותי לביצועים של כוכב הפופ האיטלקי Lorella Cuccarini. בנוסף, השיר בוצע בתוכנית הטלוויזיה המוזיקלית "Glee" בעונה השלישית בפרק השלישי.

ביוני 2021, נודע כי השיר יופיע במשחק הריקודים *[[Just Dance 2022]]*.

## מיקומי שיא

## קישורים חיצוניים

## הערות שוליים

קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שנכתבו על ידי דיפלו
קטגוריה:שירים שהופקו על ידי ביונסה
קטגוריה:וידאו קליפים שבוימו על ידי פרנסיס לורנס
קטגוריה:שירים עם נושאים פמיניסטיים
קטגוריה:שירי R&B
קטגוריה:זוכי פרס בחירת הנוער: שירים
קטגוריה:סינגלים בהוצאת קולומביה רקורדס
נטליה ז'וקובה

**נַטָאלִיָה אוֹלֶקְסַנְדְרִיבְנָה ז'וּקוֹבָה** (באוקראינית: **Наталія Олександрівна Жукова**; נולדה ב-5 ביוני 1979, דרזדן, גרמניה המזרחית) היא שחמטאית אוקראינית בעלת דרגת רב-אמן.

היא זכתה במספר תארים בהיותה בת-עשרה, בתחרויות אירופיות ועולמיות. היא הייתה חברה בנבחרת הנשים הלאומית של אוקראינה מאז 1996, כשהייתה בת 17, ובאותה שנה זכתה באליפות אוקראינה לנשים. היא שיחקה בשולחן הראשון בקבוצה האוקראינית באולימפיאדת השחמט 2006 בטורינו. במאי 2010 הגיעה לכושר 2500 וזכתה בתואר רב-אמן.

נכון לפברואר 2020, מדורגת במקום במקום השביעי מבין הנשים באוקראינה לפי מד כושר.

הייתה נשואה לרב-האמן הרוסי אלכסנדר גרישצ'וק.

## ראשית הקריירה
ז'וקובה הופיעה לראשונה באליפות העולם לנוער בגיל 12, בשנת 1991, והגיעה בתיקו למקום ה-3 וה-4 בקטגוריית "12 ומטה", בתוצאה של 7.5 מתוך 11. היא זכתה באליפות אירופה לנערות מתחת לגיל 14 בשנת 1993, בתוצאה של 7.5 מתוך 9, ואחר כך באליפות אירופה לנערות מתחת לגיל 16 בשנת 1994 בתוצאה של 7 מתוך 9. באותה שנה זכתה באליפות העולם לבנות מתחת לגיל 16 בסגד באותה תוצאה. בשנת 1995 סיימה במקום השני באליפות העולם לנשים מתחת לגיל 20 בהאלה בתוצאה של 9 מתוך 12.

ז'וקובה בת ה-16 הייתה הצעירה בין המתחרות באליפות השחמט לנשים באוקראינה בשנה הראשונה שבה התחרתה. היא זכתה באליפות בחלוקת המקום הראשון–שני, בתוצאה של 6 נקודות מתוך 10 אפשריות.

## קבלה דרגות בינלאומיות

* 1995 – אמן בינלאומי לנשים
* 1996 – רב-אמן לנשים
* 2010 – רב-אמן (כללי)

## הצלחה בינלאומית
ב-1998 ז'וקובה חלקה את המקום הראשון והשני בתחרות בבלגרד, שבסרביה, בתוצאה של 6 מתוך 9. באותה שנה זכתה במקום הראשון בפסטיבל השחמט לנשים בחרונינגן, שבהולנד, בתוצאה של 7 מתוך 10. בשנת 1999 זכתה בגביע האיחוד האירופי לנשים בנובה גוריצה בתוצאה של 5.5 מתוך 7. באותה שנה הגיעה למקום השני בתחרות הנשים האזורית באלושטה בתוצאה של 6.5 מתוך 9. בשנת 2000 זכתה באליפות האיחוד האירופי לנשים בבתומי, שבגאורגיה, בתוצאה של 13 מתוך 19.

## נטליה ז'וקובה ב[[אולימפיאדת השחמט]]
בין השנים 1996 ל-2014 השתתפה נטליה ז'וקובה ב-10 אולימפיאדות שחמט:

## קישורים חיצוניים

## הערות שוליים

קטגוריה:שחמטאיות אוקראיניות
קטגוריה:רבי-אמנים אוקראינים
קטגוריה:אלופות אירופה בשחמט לנשים
קטגוריה:אוקראיניות שנולדו ב-1979
קטגוריה:אוקראינים שנולדו ב-1979
בלומה אודס רונקין

**בלומה אודס-רונקין** (14 בנובמבר 1912–2007) הייתה ציירת ישראלית.

## ביוגרפיה
נולדה בפלונגיאן, האימפריה הרוסית (כיום ליטא), אחותה של הפסלת זהבה אודס-שטרן. עלתה ארצה ב-1935 והצטרפה לקיבוץ כפר מסריק. נישאה ליצחק רונקין, שהיה עורך עיתון "על המשמר" ונולדו להם בן (עמנואל רונקין) ובת (ענת רונקין-נשרי). שני ילדיה ציירו, ובכמה הזדמנויות אף הציגו אתה ביחד. בארץ נחשפה אודס-רונקין במיוחד לנוף הנגב הסלעי ואהבה גם את הסלעים ואת הצמחייה של הגליל.

### אמנות
במסגרת סמינרים שונים של אגודת הציירים של הקיבוץ המאוחד למדה ציור אצל מרדכי ארדון, מרסל ינקו, צבי מאירוביץ ויוחנן סימון. השתלמה גם זמן קצר בבצלאל אצל מרדכי ארדון, לאחר מכן השתלמה בצרפת באקדמיה גראנד שומיאר וכן באנגליה ובאיטליה. כמו כן השתלמה אצל ד"ר אויגן קולב בקורס למורים לציור. החל משנת 1948 הייתה חברה באגודת הציירים, ותערוכת היחיד הראשונה שלה נערכה ב-1959 בגלריה דוגית בתל אביב. אך את התערוכות העיקריות החלה להציג בשנות השישים, הן בתערוכות יחיד נוספות והן בתערוכות קבוצתיות רבות, בגלריות ובמוזיאונים שונים בישראל ומחוצה לה.

היא ציירה בשמן, בצבעי אקריליק, בגירי פנדה ובצבעי מים. סגנון ציורה היה מופשט ואקספרסיוניסטי, כפי שניתן לראות בציור "חמסין בהרים", 1957. עבודותיה נמצאות באוספים רבים של המוזיאונים הגדולים בארץ.

בשנת 1967 נהרג בנה עמנואל בקרב על קלע וזעורה במלחמת ששת הימים, ולאחר מכן עקרה המשפחה לתל אביב. ב-1968 התקיימה תערוכה לזכרו ב-מוזיאון תל אביב (בבית דיזנגוף).
לאחר מותו הקדישה את כל חייה לזכרו ולהנצחתו, ואפילו במודעות האבל שפורסמו לאחר מותה צוין תחת שמה כי היא "אמו של הצייר עמנואל רונקין".

בלומה רונקין נפטרה בשנת 2007 בגיל 95 . היא קבורה בבית העלמין בכפר מסריק לצד בעלה יצחק ( 1912-2003 ), בנה עמנואל  ובתה ענת רונקין- נשרי .

## תערוכות
* 1958, תערוכת העשור לישראל, מוזיאון בצלאל, ירושלים; במוזיאון לאמנות חדשה, חיפה; במוזיאון תל אביב.
* 1959 תערוכת "האדם באמנות הישראלית", מוזיאון לאמנות חדשה, חיפה. ותערוכת המופשט הראשונה, תל אביב.
* 1964 תערוכה בינלאומית, מונקו.
* 1967 תערוכת "ירושלים בעיני אמנים ישראליים", מוזיאון ישראל, ירושלים.
* 2022 "חיים מחוץ לזמן", תערוכת יצירות שלה ושל בנה במוזיאון פתח תקווה לאמנות
השתתפה בקביעות בתערוכות של אגודת הציירים והפסלים בתל אביב ובחיפה.

### תערוכות יחיד
* 1959, גלריה דוגית
* 1963 גלריה צ'מרינסקי
* 1966, גלריה רינה, ירושלים

## פרסים
* 1966 - "פרס שטרוק" מטעם עיריית חיפה

## לקריאה נוספת
* מרקוס, רות (עורכת), **נשים יוצרות באמנות הישראלית 1970-1920**, סדרת מגדרים, הוצאת הקיבוץ המאוחד, 2008.

## קישורים חיצוניים

* 

## הערות שוליים

קטגוריה:פלונגה: אישים
קטגוריה:ציירות ישראליות
קטגוריה:ציירים ישראלים
קטגוריה:כפר מסריק: אישים
קטגוריה:אמהות שכולות: חללי צה"ל
קטגוריה:ישראליות שנולדו ב-1912
קטגוריה:ישראלים שנולדו ב-1912
קטגוריה:ישראלים שנפטרו ב-2007
קטגוריה:אישים הקבורים בקיבוצים
השותפות הטראנס-פסיפית

ממוזער|מנהיגי המדינות בוועידת 2010 של השותפות
**השותפות הטראנס-פסיפית** (באנגלית: **Trans-Pacific Partnership**, או **TPP**) היא הסכם סחר כלכלי מתוכנן שמטרתו ליצור גוש מסחר של אחת עשרה מדינות השוכנות לחופי האוקיינוס השקט. נכון ל-2017, ההסכם כולל את יפן, אוסטרליה, קנדה, מקסיקו, צ'ילה, ברוניי, מלזיה, ניו זילנד, פרו, סינגפור ווייטנאם. ההסכם טרם אושרר על ידי רוב המדינות וטרם נכנס לתוקף.

## הסכם השותפות
ההסכם מהווה הרחבה של הסכם שנחתם בין צ'ילה, ברוניי, ניו זילנד וסינגפור בשנת 2005. מאז, שמונה מדינות נוספות הצטרפו למשא ומתן על הרחבת ההסכם. נכון ל-2014, התקיימו 19 סבבים רשמיים של משא ומתן על ההסכם.

אף על פי שתוכן ההסכם לא פורסם לציבור, חלקים ממנו פורסמו על ידי ויקיליקס. ההסכם מעורר ביקורת ציבורית ברחבי העולם, בשל חשאיות המשא ומתן והשלכותיו המרחיקות לכת של ההסכם בתחום הכלכלי והסביבתי.

ארצות הברית, בנשיאות אובמה חתמה על ההסכם, אך משכה את חתימתה ב-23 בינואר 2017 בהתאם להחלטת נשיא ארצות הברית דונלד טראמפ. לטענתו ההסכם פוגע בייצור האמריקאי ובעובדים האמריקאים. אם ההסכם היה נכנס לתוקף, הוא היה הסכם הסחר הגדול בהיסטוריה.

ההסכם קודם על ידי ארצות הברית במקור כדי ליצור גוש כלכלי שיבלום את השפעתה של סין. ברק אובמה אמר בשנת 2016 שברצונו כי ארצות הברית ולא סין תכתוב את כללי הסחר האזוריים. לאחר עזיבת ארצות הברית תחת ממשל טראמפ, שאר חברות השותפות הטראנס-פסיפית הסכימו במאי 2017 להחיות אותו. ההסכם עודכן. הפרק על מפעלים בבעלות המדינה לא השתנה, ומחייב את החותמים לחלוק מידע אודות חברות רכוש ביניהם, מתוך כוונה לעסוק בנושא התערבות המדינה בשווקים. הוא כולל את התקנים המפורטים ביותר לקניין רוחני של כל הסכם סחר, כמו גם הגנות מפני גניבת קניין רוחני נגד תאגידים הפועלים מחוץ למדינות. יפן הפכה למובילה בקידום ההסכם, ושם ההסכם שונה להסכם המקיף והפרוגרסיבי לשותפות טרנס-פסיפית (CPTPP), שנחתם ב-2018.

### המסגרת הכלכלית האינדו-פסיפית

ב-23 במאי 2022, נשיא ארצות הברית ג'ו ביידן השיק ברית סחר חדשה עם כתריסר מדינות, ובהן יפן, דרום קוריאה והודו. המטרה הייתה לנסח כללי סחר חדשים באזור ולהציע חלופה לסין העממית. הברית, המכונה "המסגרת הכלכלית האינדו-פסיפית" (IPEF), תוארה גם כמשקל נגד לשותפות הטראנס-פסיפית.

## ראו גם
* הסכם הסחר בשירותים
* השותפות הכלכלית האזורית המקיפה
* המסגרת הכלכלית ההינדו-פסיפית

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הסכמי סחר